stanford-oval/wikipedia huggingface dataset:
פרייז'ר

ערך זה עוסק בקומדיית מצבים אמריקאית. אם התכוונתם למשמעות אחרת, ראו .
| --- | --- |

לוגו הפתיחה
 מבוסס על:  חופשי על הבר 
 סוגה:  קומדיית מצבים
 יוצרים:  דייוויד אנגל   פיטר קייסי   דייוויד לי
 שחקנים:  קלסי גראמר   דייוויד הייד פירס   ג'ון מהוני   ג'יין ליבס   פרי גילפין
 ארץ מקור:  ארצות הברית 
 שפות:  אנגלית 
 מקום התרחשות:  סיאטל 
 מספר עונות:  11 
 מספר פרקים:  264 
 הפקה
 מפיק:  Maggie Blanc, דייוויד אנגל 
 הפצה:  הטלויזיה הביתית של פרמאונט, הולו 
 אורך פרק:  24 דקות
 שידור
 רשת שידור:  NBC 
 רשת שידור בישראל:  ערוץ 3   ערוץ 2 (עונות 7–9)   סטאר וורלד   ערוץ ביפ (עונות 1–6)
 תקופת שידור מקורית:  16 בספטמבר 1993 – 13 במאי 2004
 קישורים חיצוניים
 דף התוכנית ב-IMDb
 
פרייז'ר (באנגלית: Frasier) היא קומדיית מצבים אמריקאית מצליחה, שנוצרה כסדרת בת לסדרת הטלוויזיה "חופשי על הבר", בהתבסס על דמות הפסיכיאטר פרייז'ר קריין (קלסי גראמר). הסדרה שודרה ברשת NBC במשך 11 עונות, מספטמבר 1993 עד מאי 2004. כל אחת-עשרה עונות הסדרה יצאו במארזי DVD.
יוצרי ומפיקי הסדרה - דייוויד אנגל, פיטר קייסי ודייוויד לי - הפיקו את הסדרה "חופשי על הבר", ויצרו את הסדרה "כנפיים". הסדרה צולמה בלוס אנג'לס, למעט פרק אחד שצולם בסיאטל. בפרק הסיום של הסדרה צפו כ-25.4 מיליון צופים.
בישראל הסדרה שודרה עד עונתה החמישית בערוץ 3 בכבלים, ולאחר מכן נרכשה על ידי זכיינית ערוץ 2 "טלעד", אשר שידרה את עונות 7–9. בהמשך שודרה הסדרה בערוצים שונים ב-yes. מאז הסדרה נרכשה שוב על ידי ערוץ 3 אשר שידר מספר פעמים את כל 11 עונותיה, וכן היא גם שודרה בערוץ סטאר וורלד. בשנים 2009–2010 שודרו 6 העונות הראשונות של הסדרה בערוץ ביפ, ומאוחר יותר הועלו כל פרקי הסדרה לשירות ה-VOD של הוט.
בשנת 2023 חודשה הסדרה, ועלתה לשידור בפרמאונט+ וכן ב-yes בישראל.
תקציר העלילה

הסדרה עוקבת אחרי חייו של הפסיכיאטר ד"ר פרייז'ר קריין לאחר חזרתו לעיר בה הוא נולד וגדל, ומוצא עבודה כמנחה תוכנית ייעוץ בתחנת הרדיו KACL בסיאטל (KACL = מחווה ליוצרי הסדרה Angell Casey Lee, כאשר קידומת K מקובלת בכל תחנות הרדיו ממערב למיסיסיפי). את התוכנית מפיקה חברתו הטובה, רוז דויל. את מרבית המגישים הנוספים בתחנה (כמו בוב "בולדוג" בריסקו, מגיש פינת הספורט או גיל צ'סטרטון, מגיש פינת ביקורת המסעדות), הוא אינו מחבב.
אביו של פרייז'ר הוא שוטר בדימוס, מרטין (מרטי) קריין. אביו עובר לגור עמו לאחר שנפצע במהלך סיכול שוד. הוא צולע ונעזר במקל הליכה. כדי לטפל בו, נשכרים שירותיה של דפני מון, מטפלת ממוצא אנגלי. היא מיד צדה את עינו של אחיו של פרייז'ר, ד"ר ניילס קריין, פסיכיאטר גם הוא. חוסר יכולתו לחזר כראוי אחרי דפני הוא מוטיב מרכזי בעלילת הסדרה. יחד עמם גר הכלב אדי (מסוג ג'ק ראסל טרייר). אדי הוא אחד מהכלבים המפורסמים שהופיעו בטלוויזיה, ומהחביבים שבהם.
פרייז'ר וניילס דומים יחסית באופיים, שניהם עוסקים באותו מקצוע, ומחשיבים את עצמם לאנשי המעמד הגבוה. ככאלה, הם מאמצים גינונים של אנשי בוהמה - שותים יינות יקרים, מסתובבים בגלריות, מארחים ומתארחים אצל מפורסמים. הם חובבי אומנות ומעריצים אנשי רוח ויוצרים - לעיתים רק כדי להתחכך באנשי האצולה של סיאטל. הם שונים מאוד מאביהם, איש פשוט וצנוע, אשר אינו מתחבר לחוג חבריהם. הזהות בין פרייז'ר וניילס, והשונות הגדולה כל כך מאביהם, היא שיצרה את הקסם בסדרה.
במשך מרבית הסדרה מחפשות כל הדמויות בן זוג. פרייז'ר נפרד מאשתו, לילית, ממנה יש לו ילד, פרדריק. לרוב, הוא לא מצליח להחזיק יחסים מעבר לפגישה או שתיים. גם ניילס אינו מצטיין בתחום. במשך מרבית הסדרה הוא מנהל קרב גירושין מכוער עם מאריס, המתוארת כמרשעת, ודמותה אינה מופיעה. אביהם, מרטי, איבד את אשתו (אמם של פרייז'ר וניילס), ויוצא מדי פעם עם אשה אחרת, אולם גם הוא לא מתמיד. כך גם רוז, שמחליפה גברים בקצב רצחני, עד לרגע בו היא נכנסת להריון. יחסיהן של הדמויות לא נמשכים זמן רב, והן חוזרות לנקודת המוצא בצורה משעשעת כזו או אחרת.
בסוף הסדרה פרייזר מקבל הצעת עבודה מתחנת רדיו בסן פרנסיסקו.
הוא עוזב את ביתו ופותח בפרק חדש בחייו.
הדמויות > דמויות משנה

חברי משפחת קריין:
דייוויד מון קריין – בנם של ניילס ודפני.
אדי – הכלב של מרטין מסוג ג'ק ראסל טרייר. אדי גולם על ידי שני כלבים שונים לאורך התוכנית.
פרדריק "פרדי" גיילורד קריין (בעונה השלישית לוק טארסיטאנו ובהמשך טרוור איינהורן) - בנם של לילית' ופרייז'ר. מתגורר עם אימו בבוסטון אך מגיע לבקר את פרייז'ר לעיתים קרובות.
הסטר רוז פאלמר קריין (ריטה וילסון) – אשתו המנוחה של מרטין ואמם של פרייז'ר וניילס.
מאריס קריין – אשתו של ניילס בעונות הראשונות של הסדרה. מפונקת, שתלטנית ונברוטית. היא לא מופיעה בסדרה אך מוזכרת לעיתים רבות.
ד"ר לילית' סטרנין (ביבי ניווירת') - גרושתו של פרייז'ר. בעלת אופי קר ומתנשא. שנואה על רוב חברי המשפחה וחבריו של פרייז'ר.
חברי המשפחה:
מייקל מון (רובי קולטריין) – אחיה של דפני אשר מגיע לעיתים רבות לבקר.
גרטרוד מון (מיליסנט מרטין) – אימה של דפני אשר מתגוררת באנגליה. במהלך העונה התשיעית היא עוזבת את אנגליה על מנת לגור בסיאטל.
דוני דאגלס (סול רובינק) – עורך דין במקצועו אשר לאורך הסדרה הופך לחבר של דפני ובהמשך גם מתארס לדפני.
רוני לורנס קריין (ונדי מאליק) – בתחילה משמשת כ-בייבי סיטר (בילדותו) של פרייזר ובהמשך הסדרה נישאת למרטין.
העובדים בתחנת הרדיו KACL:
בוב בולדוג בריסקו (דן באטלר) – המנחה של תוכנית הספורט. גס רוח, "מאצ'ו" ורודף-נשים אשר נוטה להקניט את פרייז'ר לעיתים קרובות.
גיל צ'סטרטון (אדווארד היברט) – מבקר מסעדות בעל תוכנית משלו בתחנה. גיל הוא יהיר, ערמומי ונשי.
ביבי גלייזר (הארייט סאנסום האריס) - הסוכנת של פרייז'ר לאורך רוב הסדרה.
קני דיילי (טום מק'גואן) – שדרן רדיו ותיק בתחנה. בעונה החמישית הופך למנהל התחנה.
נואל שמפסקי (פטריק קר) – חנון אשר מעריץ מושבע של הסדרה "מסע בין כוכבים" אשר דובר קלינגונית שוטפת. מאוהב ברוז על אף שהיא איננו מעוניינת בקשר עמו.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 24 | 24 | 16 בספטמבר 1993 | 19 במאי 1994 |
|  | 2 | 24 | 24 | 20 בספטמבר 1994 | 23 במאי 1995 |
|  | 3 | 24 | 24 | 19 בספטמבר 1995 | 21 במאי 1996 |
|  | 4 | 24 | 24 | 17 בספטמבר 1996 | 20 במאי 1997 |
|  | 5 | 24 | 24 | 23 בספטמבר 1997 | 19 במאי 1998 |
|  | 6 | 24 | 24 | 24 בספטמבר 1998 | 20 במאי 1999 |
|  | 7 | 24 | 24 | 23 בספטמבר 1999 | 18 במאי 2000 |
|  | 8 | 24 | 24 | 24 באוקטובר 2000 | 22 במאי 2001 |
|  | 9 | 24 | 24 | 25 בספטמבר 2001 | 21 במאי 2002 |
|  | 10 | 24 | 24 | 24 בספטמבר 2002 | 20 במאי 2003 |
|  | 11 | 24 | 24 | 23 בספטמבר 2003 | 13 במאי 2004 |
שיאים

הסדרה זכתה ב-37 פרסי אמי - יותר מכל תוכנית טלוויזיה קומית אחרת.
קלסי גראמר ודייוויד הייד פירס זכו בארבעה פרסי אמי למשחק כל אחד.
הסדרה זכתה בחמישה פרסי אמי רצופים לקומדיה הטובה ביותר.
דמותו של פרייז'ר קריין הופיעה בפריים טיים של הטלוויזיה האמריקנית במשך 20 שנים רצופות (מהסדרות חופשי על הבר ופרייז'ר).
בשתי העונות האחרונות של הסדרה, קלסי גראמר היה השחקן היקר ביותר בטלוויזיה, עם משכורת של 1.6 מיליון דולר לפרק.
סדרת בת בז'אנר קומדיית מצבים הארוכה ביותר בתולדות הטלוויזיה האמריקנית.
שיר הנושא

שיר הנושא של התוכנית, שמלווה את סיומו של כל פרק, מושר על ידי קלסי גראמר עצמו. המילים הבולטות בשיר הן 'Tossed Salad and Scrambled Eggs' (בתרגום חופשי: סלט מעורבב וביצים מקושקשות). את השיר חיברו המלחין ברוס מילר, והמוזיקאי דריל פינזי. גראמר ביקש לשיר את שיר הנושא, ושיהיה בסגנון ג'אז, וללא אזכורים ברורים לנושאי התוכנית (רדיו, פסיכיאטריה, ייעוץ, או השם פרייז'ר). הסלט המעורבב והביצים המקושקשות הן רמז למאזינים המתקשרים לתוכנית.
הערות שוליים

↑  Rusty Blazenhoff, The Story Behind the Frasier Theme Song ‘Tossed Salad and Scrambled Eggs’, ‏17 באפריל 2012 (באנגלית)
| --- | --- |
בקרת זהויות :  GND: 4726606-5  LCCN: n95047721  VIAF: 177096990   WorldCat (עם VIAF): 177096990 
ד"ר פרייז'ר קריין
אווטאר: כשף האוויר האחרון (קומיקס)

| --- | --- |

 
 ספרי הסדרה
 ההרפתקאות האבודות (2005–2011)  ההבטחה (3 חלקים; 2012)  החיפוש (3 חלקים; 2013)  הקרע (3 חלקים; 2013)  צל וערפל (3 חלקים; 2015–2016)  צפון ודרום (3 חלקים; 2016–2017)  חוסר איזון (3 חלקים; 2018–2019)  הרפתקאות הצוות (2019)  קטרה וכסף הפיראטים (2020)  האקדמיה של טוף בייפונג (2021)  סוקי לבדה (2021)  אזולה במקדש הרוחות (2023)  ציידת הראשים ומבשל התה (2024)
 מידע כללי
 מאת:  מייקל דנטה דימרטינו ובריאן קונייצקו
 איורים:  סטודיו גוריירו, פיטר ורטמן
 שפת המקור:  אנגלית
 תורגם לשפות:  עברית, ספרדית, פורטוגזית
 סוגה:  פנטזיה, הרפתקאות
 נושא:  הרחבה לזיכיון "אווטאר: כשף האוויר האחרון"
 מקום התרחשות:  עולם האווטאר
 הוצאה
 הוצאה:  דארק הורס קומיקס, ניקלודיאון
 מקום הוצאה:  ארצות הברית
 עורך:  דייב מרשל, רייצ'ל רוברטס
 הוצאה בעברית
 הוצאה:  כנרת זמורה-ביתן דביר
 תרגום:  אורנה כץ
הבמאי והסופר האמריקאי מייקל דנטה דימרטינו, יוצר סדרת הטלוויזיה "אווטאר: כשף האוויר האחרון" שגם כתב כמה מספרי הזיכיון
הבמאי והסופר האמריקאי בריאן קונייצקו אשר יצר יחד עם מייקל דנטה את "אווטאר: כשף האוויר האחרון"
במהלך שידור סדרת הטלוויזיה "אווטאר", וגם לאחר סיום שידורה, התפרסמו מספר ספרי קומיקס המבוססים על עולמה של הסדרה, הכוללים רומנים גרפיים, קומיקס קולנועי ואנתלוגיות סיפורים קצרים ומהווים חלק מהזיכיון האמריקאי "אווטאר: כשף האוויר האחרון".
קומיקס קולנועי

במהלך תקופת שידור הסדרה "אווטאר: כשף האוויר האחרון", יוצרי הסדרה מייקל דנטה דימרטינו ובריאן קונייצקו עיבדו סצנות מקוריות מהסדרה לקומיקס קולנועי שהופץ בשמונה חוברות קומיקס בין השנים 2006-2008 במקביל לשידור סדרת הטלוויזיה. הקומיקס הגיע לתפוצה גבוהה עם למעלה מחצי מיליון עותקים.
| חלק | תאריך יציאה | כתיבה | אמנות | הוצאה | סוג מדיה | ביבליוגרפיה |
| --- | --- | --- | --- | --- | --- | --- |
| 1 | 25 בינואר 2006 | מייקל דנטה דימרטינו | אמנות מ"אווטאר: כשף האוויר האחרון" | Tokyopop (Mixx Entertainment) | קומיקס קולנועי |  |
| 2 | 3 במאי 2006 | מייקל דנטה דימרטינו ובריאן קונייצקו | אמנות מ"אווטאר: כשף האוויר האחרון" | Tokyopop (Mixx Entertainment) | קומיקס קולנועי |  |
| 3 | 26 ביולי 2006 | בריאן קונייצקו | אמנות מ"אווטאר: כשף האוויר האחרון" | Tokyopop (Mixx Entertainment) | קומיקס קולנועי |  |
| 4 | 7 במרץ 2007 | בריאן קונייצקו | אמנות מ"אווטאר: כשף האוויר האחרון" | Tokyopop (Mixx Entertainment) | קומיקס קולנועי |  |
| 5 | 17 ביוני 2007 | בריאן קונייצקו | אמנות מ"אווטאר: כשף האוויר האחרון" | Tokyopop (Mixx Entertainment) | קומיקס קולנועי |  |
| 6 | 12 בספטמבר 2007 | מייקל דנטה דימרטינו ובריאן קונייצקו | אמנות מ"אווטאר: כשף האוויר האחרון" | Tokyopop (Mixx Entertainment) | קומיקס קולנועי |  |
| 7 | 11 ביוני 2008 | מייקל דנטה דימרטינו ובריאן קונייצקו | אמנות מ"אווטאר: כשף האוויר האחרון" | Tokyopop (Mixx Entertainment) | קומיקס קולנועי |  |
| 8 | 6 באוגוסט 2008 | מייקל דנטה דימרטינו ובריאן קונייצקו | אמנות מ"אווטאר: כשף האוויר האחרון" | Tokyopop (Mixx Entertainment) | קומיקס קולנועי |  |
רומנים גרפיים > קומיקסים בודדים

מאז 2020 החלו לצאת קומיקסים בעלי חלק אחד העוקבים כל אחד אחר מעשיה של דמות אחרת מסדרת האנימציה; כדוגמת "קטרה וכסף הפיראטים", המביא סיפור שקרה לקטרה במהלך הסדרה, "האקדמיה של טוף בייפונג" העוסק באקדמיה שהקימה טוף בייפונג לאחר סיום המלחמה ו"סוקי, לבד" העוסק בתקופת כליאתה של סוקי בעונות 2 – 3 של הסדרה המקורית.
| שם> באנגלית | שם> בעברית | תאריך יציאה | כתיבה | אמנות | הוצאה | ביבליוגרפיה |
| --- | --- | --- | --- | --- | --- | --- |
| Avatar The Last Airbender Katara and the Pirate's Silver | אווטאר: כשף האוויר האחרון – קטרה וכסף הפיראטים | 14 באוקטובר 2020 | פיית' ארין היקס (אנ') | פיטר ורטמן | דארק הורס קומיקס |  |
| Avatar The Last Airbender Toph Beifong's Metalbending Academy | אווטאר: כשף האוויר האחרון – האקדמיה של טוף בייפונג | 17 בפברואר 2021 | פיית' ארין היקס (אנ') | פיטר ורטמן | דארק הורס קומיקס |  |
| Avatar The Last Airbender Suki, Alone | אווטאר: כשף האוויר האחרון – סוקי, לבד | 28 ביולי 2021 | פיית' ארין היקס (אנ') | פיטר ורטמן | דארק הורס קומיקס |  |
| Avatar The Last Airbender Azula in the Spirit Temple | אווטאר: כשף האוויר האחרון – אזולה במקדש הרוחות | 26 בספטמבר 2023 | פיית' ארין היקס (אנ') | פיטר ורטמן | דארק הורס קומיקס |  |
| Avatar The Last Airbender The Bounty Hunter and the Tea Brewer | אווטאר: כשף האוויר האחרון – ציידת הראשים ומבשל התה | 21 באוגוסט 2024 | פיית' ארין היקס (אנ') | פיטר ורטמן | דארק הורס קומיקס |  |
| Avatar: The Last Airbender – Ashes of the Academy | אווטאר: כשף האוויר האחרון – אפר האקדמיה | 25 במרץ 2025 (מתוכנן) | פיית' ארין היקס (אנ') | פיטר ורטמן | דארק הורס קומיקס |  |
קומיקסים קצרים > קומיקסים שיצאו במגזינים

"מגזין ניקלודיאון" (אנ') (Nickelodeon Magazine), היה מגזין ילדים אשר יצא לאור בין השנים 1993 עד 2009, והחל משנת 2005, בנוסף לכתבות שפורסמו בנושא סדרת הטלוויזיה "אווטאר: כשף האוויר האחרון" ששודרה בניקלודיאון בשנים 2005 עד 2008, פורסמו גם מספר סיפורי קומיקס קצרים הן בגיליונות המגזין, והן בחוברות "קומיקס ניקלודיאון" (Nickelodeon Comics) שיצאו מטעמו, כגון הסיפורים "אל תפוצץ את זה!" "ימי הדרקון", "כשפות חרבות", "אין כשפים מיותרים", "זמן משחק", ו"בומי נגד טוף, סבב ראשון".
בספטמבר 2006, פורסמה על ידי מגזין ניקלודיאון חוברת ספיישל של הזיכיון. החוברת, שקיבלה את השם "ארבעה גיבורים נלחמים באש!", כללה שני סיפורי קומיקס: "מלחמת המים" ו"האווטאר סוקה", יחד עם ראיונות וכתבות שונות העוסקות בסדרת הטלוויזיה.
בספטמבר 2007, פורסמה חוברת ספיישל שנייה בשם "Enter: The Fire Nation". החוברת יצאה לאור לאחר סיום שידור העונה השנייה בטלוויזיה, וכמה ימים לפי שידור העונה השלישית, כך שעלילת שלושת הסיפורים: "זה רק טבעי", "לחזור הביתה", ו"הגשר", תיארו את צוות האווטאר בתקופה הכרונולוגית שבין שתי העונות, בעוד הסיפורים "דוכן פירות חופשי" ו"זמן משחק" לא הוסיפו פרטים משמעותיים לעלילה. גם לספיישל זה התווספו ראיונות וכתבות שונות בנושא סדרת הטלוויזיה.
רבים מהקומיקסים נכתבו ואוירו בידי כותבים ואנימטורים שלקחו חלק בהפקת הסדרה המקורית וסדרת ההמשך שיצאה מאוחר יותר, "האגדה של קורה".
קומיקסים קצרים > קומיקסים שיצאו לרגל יום קומיקס חינם

מלבד הרומנים הגרפיים, דארק הורס קומיקס גם הוציאו לאור שישה חוברות קומיקס קצרים לרגל יום הקומיקס חינם ובהם סיפורים קומיים קצרים מהעולם של כשף האוויר האחרון.
| שם באנגלית | שם בעברית | תאריך יציאה | כתיבה | אומנות | צביעה | הסיפורים איתם יצא בחוברת ליום קומיקס חינם | יצא באוסף | ביבליוגרפיה |
| --- | --- | --- | --- | --- | --- | --- | --- | --- |
| Relics | שרידים | 7 במאי 2011 | ג'והאן מטה ג'ושוע המילטון | ג'והאן מאט | היי יונג קים | Star Wars: The Clone Wars | אווטאר: כשף האוויר האחרון – ההרפתקאות האבודות |  |
| Rebound | כדור חוזר | 4 במאי 2013 | ג'ין לואן יאנג | ריאן היל | ריאן היל | מלחמת הכוכבים, קפטן חצות | אווטאר: כשף האוויר האחרון – הרפתקאות הצוות |  |
| Shells | צדפים | 3 במאי 2014 | ג'ין לואן יאנג | פיית' ארין היקס (אנ') | כריס פיטר | Itty Bitty Hellboy, Juice Squeezers | אווטאר: כשף האוויר האחרון – הרפתקאות הצוות |  |
| Sisters | אחיות | 2 במאי 2015 | ג'ין לואן יאנג | קרלה ספיד מקניל | ג'ן מנלי לי | Plants vs. Zombies (אנ')‏, Bandette | אווטאר: כשף האוויר האחרון – הרפתקאות הצוות |  |
| Matcha Makers | יוצרי מנצ'טה | 14 באוגוסט 2021 | נדיה שאמס | שרה אלפגיה | סוואנה גנוצ'או | האגדה של קורה |  |  |
| Aang's Unfreezing Day | היום ההרוס של אנג | 7 במאי 2022 | קלי לי מילר | דיאנה סים, כריסטיאן גילנרדו-גודרו | מייקל אטויה | האגדה של קורה |  |  |
קומיקסים קצרים > אנתלוגיות > אווטאר: כשף האוויר האחרון – ההרפתקאות האבודות

ביוני 2011 פורסמה אנתולוגיה בה נאספו עשרים ושישה סיפורים קצרים אשר פורסמו כבר לפני כן לפחות פעם אחת, בעיקר במגזין ניקלודיאון (אנ') או כחלק מאוספי DVD, בין השנים 2005–2011.
קומיקסים קצרים > אנתלוגיות > אווטאר: כשף האוויר האחרון – הרפתקאות הצוות

ב-2 באוקטובר 2019 יצאה לאור אנתולוגיה נוספת, "אווטאר: כשף האוויר האחרון – הרפתקאות הצוות", בה נאספו סיפורי הקומיקס שיצאו לרגל יום הקומיקס חינם של 2013, 2014 ו-2015, יחד עם עוד כמה סיפורים קצרים מקוריים שנוצרו במיוחד עבור אוסף זה.
ב-28 באוקטובר 2020, יצאה לאור מהדורה המאגדת את שתי האנתולוגיות בכריכה אחת, בעלת 312 עמודים.
מהדורה מורחבת

הרומנים הגרפיים יצאו על ידי דארק הורס קומיקס גם במהדורה מורחבת בכריכה קשה הכוללת עמודי סקיצות, הערות והסברים.
| כרך | שם> באנגלית | שם> בעברית | תאריך יציאה | אוסף | ביבליוגרפיה |
| --- | --- | --- | --- | --- | --- |
| 1 | Avatar The Last Airbender The Promise | אווטאר: כשף האוויר האחרון – ההבטחה | 20 בפברואר 2013 | ההבטחה 1–3 |  |
| 2 | Avatar The Last Airbender The Search | אווטאר: כשף האוויר האחרון – החיפוש | 5 בפברואר 2014 | החיפוש 1–3 |  |
| 3 | Avatar The Last Airbender The Rift | אווטאר: כשף האוויר האחרון – הקרע | 24 בפברואר 2015 | הקרע 1–3 |  |
| 4 | Avatar The Last Airbender Smoke and Shadow | אווטאר: כשף האוויר האחרון – צל וערפל | 21 בספטמבר 2016 | צל וערפל 1–3 |  |
| 5 | Avatar The Last Airbender North and South | אווטאר: כשף האוויר האחרון – צפון ודרום | 25 באוקטובר 2017 | צפון ודרום 1–3 |  |
| 6 | Avatar The Last Airbender Imbalance | אווטאר: כשף האוויר האחרון – חוסר איזון | 3 ביוני 2020 | חוסר איזון 1–3 |  |
| 7 | Avatar The Last Airbender The Lost Adventures | אווטאר: כשף האוויר האחרון – ההרפתקאות האבודות | 10 בנובמבר 2020 | ההרפתקאות האבודות, הרפתקאות הצוות |  |
תרגומים > תרגומים לעברית

מאז 2016 תורגמו חמישה ספרים לעברית על ידי המתרגמת הישראלית אורנה כץ ויצאו על ידי חברת ההוצאה כנרת זמורה-ביתן דביר.
| שם> באנגלית | שם> בעברית | חלק | תאריך יציאה | תרגום | הוצאה | ביבליוגרפיה |
| --- | --- | --- | --- | --- | --- | --- |
| Avatar: The Last Airbender – The Promise | אווטאר: כשף האוויר האחרון – ההבטחה | א | 4 בדצמבר 2016 | אורנה כץ | כנרת זמורה-ביתן דביר |  |
| Avatar: The Last Airbender – The Promise | אווטאר: כשף האוויר האחרון – ההבטחה | ב | 11 במאי 2017 | אורנה כץ | כנרת זמורה-ביתן דביר |  |
| Avatar: The Last Airbender – The Promise | אווטאר: כשף האוויר האחרון – ההבטחה | ג | 16 בנובמבר 2017 | אורנה כץ | כנרת זמורה-ביתן דביר |  |
| Avatar: The Last Airbender – The Search | אווטאר: כשף האוויר האחרון – החיפוש | א | 14 במאי 2018 | אורנה כץ | כנרת זמורה-ביתן דביר |  |
| Avatar: The Last Airbender – The Search | אווטאר: כשף האוויר האחרון – החיפוש | ב | 12 בנובמבר 2018 | אורנה כץ | כנרת זמורה-ביתן דביר |  |
| Avatar: The Last Airbender – The Search | אווטאר: כשף האוויר האחרון – החיפוש | ג | 17 במאי 2019 | אורנה כץ | כנרת זמורה-ביתן דביר |  |
| Avatar: The Last Airbender – The Rift | אווטאר: כשף האוויר האחרון – הקרע | א | 1 בדצמבר 2019 | אורנה כץ | כנרת זמורה-ביתן דביר |  |
| Avatar: The Last Airbender – The Rift | אווטאר: כשף האוויר האחרון – הקרע | ב | 1 בספטמבר 2020 | אורנה כץ | כנרת זמורה-ביתן דביר |  |
| Avatar: The Last Airbender – The Rift | אווטאר: כשף האוויר האחרון – הקרע | ג | 20 במאי 2021 | אורנה כץ | כנרת זמורה-ביתן דביר |  |
| Avatar: The Last Airbender – Smoke and Shadow | אווטאר: כשף האוויר האחרון – צל וערפל | א | 29 באוגוסט 2021 | אורנה כץ | כנרת זמורה-ביתן דביר |  |
| Avatar: The Last Airbender – Smoke and Shadow | אווטאר: כשף האוויר האחרון – צל וערפל | ב | 20 במרץ 2022 | אורנה כץ | כנרת זמורה-ביתן דביר |  |
| Avatar: The Last Airbender – Smoke and Shadow | אווטאר: כשף האוויר האחרון – צל וערפל | ג | 5 בספטמבר 2022 | אורנה כץ | כנרת זמורה-ביתן דביר |  |
| Avatar: The Last Airbender – North and South | אווטאר: כשף האוויר האחרון – צפון ודרום | א | 17 במאי 2023 | אורנה כץ | כנרת זמורה-ביתן דביר |  |
| Avatar: The Last Airbender – North and South | אווטאר: כשף האוויר האחרון – צפון ודרום | ב | 15 בפברואר 2024 | אורנה כץ | כנרת זמורה-ביתן דביר |  |
| Avatar: The Last Airbender – North and South | אווטאר: כשף האוויר האחרון – צפון ודרום | ג | 26 באוגוסט 2024 | אורנה כץ | כנרת זמורה-ביתן דביר |  |
תרגומים > תרגומים לספרדית

| שם> באנגלית | שם> בספרדית | חלק | תאריך יציאה | הוצאה | ביבליוגרפיה |
| --- | --- | --- | --- | --- | --- |
| Avatar: The Last Airbender – The Promise | Avatar the last airbender – la promesa | 1 | 1 בינואר 2017 | Editorial Kamite (ספ') |  |
| Avatar: The Last Airbender – The Promise | Avatar the last airbender – la promesa | 2 | 1 בינואר 2017 | Editorial Kamite (ספ') |  |
| Avatar: The Last Airbender – The Promise | Avatar the last airbender – la promesa | 3 | 1 בינואר 2017 | Editorial Kamite (ספ') |  |
| Avatar: The Last Airbender – The Search | Avatar the last airbender – la busqueda | 1 | 1 בינואר 2018 | Editorial Kamite (ספ') |  |
| Avatar: The Last Airbender – The Search | Avatar the last airbender – la busqueda | 2 | 1 בינואר 2018 | Editorial Kamite (ספ') |  |
| Avatar: The Last Airbender – The Search | Avatar the last airbender – la busqueda | 3 | 1 בינואר 2018 | Editorial Kamite (ספ') |  |
| Avatar: The Last Airbender – The Rift | Avatar the last airbender – la brecha | 1 | 1 בינואר 2019 | Editorial Kamite (ספ') |  |
| Avatar: The Last Airbender – The Rift | Avatar the last airbender – la brecha | 2 | 1 בינואר 2019 | Editorial Kamite (ספ') |  |
| Avatar: The Last Airbender – The Rift | Avatar the last airbender – la brecha | 3 | 1 בינואר 2019 | Editorial Kamite (ספ') |  |
| Avatar: The Last Airbender – Smoke and Shadow | Avatar the last airbender – la Humo y sombra | 1 | 5 באוקטובר 2021 | Editorial Kamite (ספ') |  |
| Avatar: The Last Airbender – Smoke and Shadow | Avatar the last airbender – la Humo y sombra | 2 | 5 באוקטובר 2021 | Editorial Kamite (ספ') |  |
| Avatar: The Last Airbender – Smoke and Shadow | Avatar the last airbender – la Humo y sombra | 3 | 5 באוקטובר 2021 | Editorial Kamite (ספ') |  |
ראו גם

האגדה של קורה (קומיקס)
איירבנדר: הסיפור של צוקו
אווטאר - דמויות
ביאורים

↑  במקור: ‏"Don't Blow It!‎"‏, "Dragon Days"‏, "Swordbending"‏, "No Benders Allowed"‏,"Game Time" ו-"Bumi vs. Toph Round One"
↑  במקור: "Four Heroes Face the Fire!‎"
↑  במקור: "Water War" ו-"Sokka the Avatar"
↑  במקור: ‏"It's Only Natural"‏, "Going Home Again" ו-"The Bridge"
עטרה ברזילי

| --- | --- |

 לידה:  1939 (בת 86 בערך) רומניה
 שם לידה:  קורינה ברזילי 
 מדינה:  ישראל 
 ידועה בשל:  מיס ישראל (1957)
 השכלה:  אוניברסיטת קייס וסטרן ריזרב 
 
עטרה (קורינה) ברזילי (באנגלית: Corinne Ben-Ami; נולדה ב-1939 ברומניה) הייתה מלכת היופי של ישראל לשנת 1957.
ביוגרפיה

עטרה ברזילי נולדה בשם קורינה ברומניה כבת יחידה להוריה ועברה עליה ילדות קשה בנדודים ממסתור אחד למשנהו, מפחד הגסטפו. בשנת 1949 היא עלתה לישראל והשתקעה בתל אביב ואביה עבד כספר בעיר, היא התגלתה כתלמידה מחוננת ושלטה בארבע שפות ולמדה בגימנסיה מונטיפיורי בתל אביב.
ב-1957, כשהייתה חניכה בגימנסיה מונטיפוירי, בזמן בחינות הבגרות זכתה בתחרות מלכת היופי. באותה שנה יצאה לתחרות מיס תבל בקליפורניה וזכתה בתואר "מיס פוטוגניק" (Miss Photogenic). בשנת כהונתה הכתירה את "מלכת המכביה", מלכת היופי של המכביה בנשף אלופי המכבייה שהתקיים בירושלים.
בסיום שנת כהונתה התחתנה עם יהודה וייסמן, סטודנט בטכניון ונולדו להם שני ילדים.
סיימה תואר בביולוגיה באוניברסיטת קייס וסטרן ריזרב, היא גם למדה ספרנות באוניברסיטת המדינה של ויין. היא מתגוררת במישיגן עם בעלה השני, פרנקלין בן עמי.
קישורים חיצוני

מדיה וקבצים בנושא  בוויקישיתוף
הערות שוליים

↑  דליה בן-ארי, מי הייתה המלכה הראשונה ואיזו זוכה עוררה סערה בעיתונות הערבית?, באתר Xnet‏, לאשה, 29 במרץ 2011
↑  נבחרה מלכת היופי, באתר הספריה הלאומית – עתון חרות, ‏7 יוני 1957
↑  הזוכה בתחרות מלכת היופי היא עטרה (קורינה) ברזילי, באתר ארכיון הסרטים הישראלי
↑  עטרה ברזילי, באתר לאשה
| מלכות היופי של ישראל |
| --- | --- | --- |
| שנות החמישים | מרים ירון (1950) • מיכל הראל (1951) • אורה ורד ג'מילי (1952) • חבצלת דרור (1953) • אביבה פאר (1954) • אילנה כרמל (1955) • שרה טל (1956) • עטרה ברזילי (1957) • מרים הדר (1958) • רינה יצחקוב (1959) |  |
| שנות השישים | עליזה גור (1960) • דליה ליאון (1961) • יהודית מזור (1962) • אסתר כפיר (1963) • רונית רינת (1964) • עליזה שדה (1965) • אביבה ישראלי (1966) • בתיה כבירי (1967) • מירי זמיר (1968) • חווה לוי (1969) |  |
| שנות השבעים | מושית ציפורין (1970) • אתי אורגד (1971) • אילנה גורן (1972) • לימור שריר (1973) • עדנה לוי (1974) • אורית קופר (1975) • רינה מור (1976) • זהבה ורדי (1977) • דורית ילינק (1978) • ורד פולגר (1979) |  |
| שנות השמונים | אילנה שושן (1980) • דנה וקסלר (1981) • דבי הס (1982) • שמעונה הולנדר (1983) • ספיר קופמן (1984) • הילה קלמן (1985) • נילי דרוקר (1986) • ימית נוי (1987) • שירלי בן מרדכי (1988) • ניקול הלפרין (1989) |  |
| שנות התשעים | איבונה קרוגליאק (1990) • מירי גולדפרב (1991) • רוית אסף (1992) • יאנה חודריקר (1993) • רווית ירקוני (1994) • יאנה קלמן (1995) • טלי לוונטל (1996) • מירית גרינברג (1997) • לינור אברג'יל (1998) • רנא רסלאן (1999) |  |
| העשור הראשון של המאה ה-21 | נירית בקשי (2000) • אילנית לוי (2001) • ימית הר נוי (2002) • סיון קליין (2003) • גל גדות (2004) • ילנה ראלף (2005) • יעל נזרי (2006) • לירן כוהנר (2007) • תמר זיסקינד (2008) • עדי רודניצקי (2009) |  |
| העשור השני של המאה ה-21 | שביט ויזל (2010) • אלה רן (2011) • שני חזן (2012) • טיטי איינאו (2013) • מור ממן (2014) • מעיין קרן (2015) • קארין עליה (2016) • רותם רבי (2017) • ניקול רזניקוב (2018) • סלע שרלין (2019) |  |
| שנות העשרים של המאה ה-21 | תהילה לוי (2020) • נועה כוכבא (2021) • אופיר קורסיה (2024) |  |
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
עטרה ברזילי 1957